b'\n_START_ARTICLE_\nJurijus Masliukovas\n_START_SECTION_\nVeikla TSRS laikotarpiu\n_START_PARAGRAPH_\n1962 m. baig\xc4\x97 Leningrado mechanikos institut\xc4\x85, iki 1970 m. dirbo I\xc5\xbeevsko technologijos mokslini\xc5\xb3 tyrim\xc5\xb3 institute in\xc5\xbeinieriumi, skyriaus vir\xc5\xa1ininku, vyriausiuoju in\xc5\xbeinieriumi. 1970\xe2\x80\x931974 m. buvo I\xc5\xbeevsko ma\xc5\xa1in\xc5\xb3 gamyklos vyr. in\xc5\xbeinieriumi._NEWLINE_Nuo 1974 m. \xe2\x80\x93 TSRS gynybin\xc4\x97s pramon\xc4\x97s ministerijos vyr. technin\xc4\x97s valdybos vir\xc5\xa1ininkas, nuo 1979 m. \xe2\x80\x93 ministro pavaduotojas. 1982-1985 m. \xe2\x80\x93 TSRS Valstybinio plano komiteto (GOSPLAN) pirmininko pirmasis pavaduotojas, nuo 1985 m. \xe2\x80\x93 TSRS Ministr\xc5\xb3 tarybos pirmininko pavaduotojas, nuo 1988 m. \xe2\x80\x93 pirmasis pavaduotojas, kartu ir Valstybinio plano komiteto pirmininkas. M. Gorba\xc4\x8diovo valdymo metu buvo Prezidentin\xc4\x97s Tarybos narys._NEWLINE_TSRS Auk\xc5\xa1\xc4\x8diausiosios Tarybos 11 \xc5\xa1aukimo deputatas, TSKP CK narys nuo 1986 m., 1989-1991 m. \xe2\x80\x93 TSKP CK Politinio biuro narys (buvo jauniausias biuro narys).\n_START_SECTION_\nRusijos Federacijoje\n_START_PARAGRAPH_\n1995, 1999, 2003 ir 2007 m. buvo renkamas Rusijos Valstyb\xc4\x97s d\xc5\xabmos deputatu (pagal Rusijos komunist\xc5\xb3 partijos s\xc4\x85ra\xc5\xa1\xc4\x85), dirbo D\xc5\xabmos prekybos, statybos ir technologij\xc5\xb3, v\xc4\x97liau \xe2\x80\x93 ekonomikos, biud\xc5\xbeeto ir mokes\xc4\x8di\xc5\xb3 bei pramon\xc4\x97s komitet\xc5\xb3 pirmininku._NEWLINE_Po defolto Rusijoje 1998-1999 m. buvo J. Primakovo vyriausyb\xc4\x97je pirmuoju vicepremjeru.'